**П Р О Т О К О Л**

**№24**

**от заседание на Общински съвет Иваново, област Русе**

**проведено на 20.03.2025 г. в заседателната зала на Община Иваново, област Русе**

На 20.03.2025 г. от 11,00 часа Общинския съвет при Община Иваново, област Русе проведе заседание.

На заседанието присъстваха 13 общински съветника при общ брой 13.

В работата на Общинския съвет взеха участие:

Г-н Георги Миланов – Кмет на Община Иваново

Кметове на кметства, кметски наместници в Община Иваново, служители от общинска администрация и гости.

Председателят на Общински съвет Иваново - г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

КВОРУМ: 13

Г-н Мариян Драшков – Уважаеми общински съветници, уважаеми г-н Миланов, кметове и кметски наместници, уважаеми гости, имате покани с дневния ред, в който предлагам да настъпят следните промени – докладна записка вх.№ 110 относно Одобряване на задание и разрешаване на изработване на подробен устройствен план /ПУП/ – план за застрояване /ПЗ/ за поземлен имот ПИ-95.203, местност “До стадиона”, по плана на новообразуваните имоти по § 4 на с. Кошов, общ. Иваново, обл. Русе да стане точка 7, докладна записка вх.№ 111 относно Предоставяне за безвъзмездно управление на ОУ ,,Христо Ботев“ – с. Щръклево, общ. Иваново имот - частна общинска собственост да стане точка 8, докладна записка вх.№ 116 относно Приемане на Наредба № 27 за изменение и допълнение на подзаконови нормативни актове, приети от Общински съвет – Иваново да стане точка 9, а текущи въпроси и питания да стане точка 10. Имате ли други предложения за изменение?... Няма. Който е съгласен с така предложения дневен ред, моля да гласува!

ГЛАСУВА СЕ:

“за” – 13 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Отчет за изпълнението през 2024 г. на Програма за управление на отпадъците на Община Иваново за периода 2022 – 2028 г.

Вносител: Пламен Дончев – Зам.-кмет на Община Иваново

Докладна записка вх. № 82/ 24.02.2025 г.

2. Отчет за изпълнението през 2024 г. на Програма за опазване на околната среда на Община Иваново за периода 2022-2028 г.

Вносител: Пламен Дончев – Зам.-кмет на Община Иваново

Докладна записка вх. № 83/ 24.02.2025 г.

3. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ ПИ 1283, кв. 106 по регулационния план на с. Тръстеник, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 94/ 04.03.2025 г.

4. Предложение за предоставяне на финансови средства на Сдружение „МИГ ЛИДЕР на територия Две Могили и Иваново“ за необходимостта от изработване на Стратегия за „Водено от общностите местно развитие“ (ВОМР), във връзка с кандидатстване по процедура BG06AFSP001-1.001 – „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“.

Вносител: Георги Миланов – Кмет на Община Иваново

Докладна записка вх. № 95/ 05.03.2025 г.

5. Отчет за разходите на спортните клубове на територията на община Иваново, изразходвани през 2024 г.

Вносител: Георги Миланов – Кмет на Община Иваново

Докладна записка вх. № 96/ 05.03.2025 г.

6. Одобряване на Годишен доклад за наблюдение на изпълнението за 2024 г. на План за интегрирано развитие на Община Иваново 2021-2027 г.

Вносител: Георги Миланов – Кмет на Община Иваново

Докладна записка вх. № 97/ 06.03.2025 г.

7. Одобряване на задание и разрешаване на изработване на подробен устройствен план /ПУП/ – план за застрояване /ПЗ/ за поземлен имот ПИ-95.203, местност “До стадиона”, по плана на новообразуваните имоти по § 4 на с. Кошов, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 110/ 13.03.2025 г.

8. Предоставяне за безвъзмездно управление на ОУ ,,Христо Ботев“ – с. Щръклево, общ. Иваново имот - частна общинска собственост.

Вносител: Георги Миланов – Кмет на Община Иваново

Докладна записка вх. № 111/ 14.03.2025 г.

9. Приемане на Наредба № 27 за изменение и допълнение на подзаконови нормативни актове, приети от Общински съвет – Иваново.

Вносител: Георги Миланов – Кмет на Община Иваново

Докладна записка вх. № 116/ 19.03.2025 г.

10. Текущи въпроси и питания.

Г-н Мариян Драшков – Днес има гости, предполагам че имате въпроси, ще Ви дам думата в „Текущи въпроси и питания“.

Г-н Росен Миленов – По точка 10 нали? По коя точка?

Г-н Мариян Драшков – Последната.

ПО ПЪРВА ТОЧКА:

Г-н Мариян Драшков – Докладна записка №82 относно Отчет за изпълнението през 2024 г. на Програма за управление на отпадъците на Община Иваново за периода 2022 – 2028 г. Г-н Градев?

Г-н Николай Градев – Разгледахме докладната на комисии, коментирахме, направи ми впечатление че има 30% намаление на отпадъците 2024 г. спрямо 2023 г., втора комисия предлага да бъде приета докладната така както е внесена.

Г-н Мариян Драшков – Трета комисия?

Г-н Димчо Киряков – Положително становище.

Г-н Мариян Драшков – Първа комисия?

Г-н Никола Пеков – Подкрепяме докладната.

Г-н Мариян Драшков – Желаещи да се изкажат?... Няма, преминаваме към гласуване, който е съгласен, моля да гласува проекта за решение с вдигане на ръка.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№267

На основание чл. 21, ал. 1, т. 24 и ал. 2, чл. 27, ал. 3 от Закона за местното самоуправление и местната администрация, във връзка с чл. 52, ал. 9 от Закона за управление на отпадъците, Общински съвет Иваново РЕШИ:

**Приема** Отчет за 2024 г. на Програма за управление на отпадъците на Община Иваново за периода 2022-2028 г.

ПО ВТОРА ТОЧКА:

Г-н Мариян Драшков – Докладна записка №83 относно Отчет за изпълнението през 2024 г. на Програма за опазване на околната среда на Община Иваново за периода 2022-2028 г. Г-н Киряков?

Г-н Димчо Киряков - Разгледахме докладната на комисии, положително становище.

Г-н Мариян Драшков – Първа комисия?

Г-н Никола Пеков – Подкрепяме докладната.

Г-н Мариян Драшков – Втора?

Г-н Николай Градев – Приемане отчета така, както е внесен.

Г-н Мариян Драшков – Желаещи да се изкажат?... Няма, който е съгласен, моля да гласува с вдигане на ръка.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№268

На основание чл. 21, ал. 1, т. 24 и ал. 2, чл. 27, ал. 3 от Закона за местното самоуправление и местната администрация, във връзка с чл. 79, ал. 5 от Закона за опазване на околната среда, Общински съвет Иваново РЕШИ:

**Приема** отчет за 2024 г. на Програма за опазване на околната среда на Община Иваново за периода 2022-2028 г.

ПО ТРЕТА ТОЧКА:

Г-н Мариян Драшков – Докладна записка №94 относно Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ ПИ 1283, кв. 106 по регулационния план на с. Тръстеник, общ. Иваново, обл. Русе. Г-н Градев?

Г-н Николай Градев – Докладната беше гледана на комисии, вероятно има проявен интерес към този имот, окомплектована е и със становището на кмета и всички изискуеми документи. Има направена пазарна оценка на имота, ще бъде пуснат на търг, който даде по-висока цена, той ще го спечели, положително становище.

Г-н Мариян Драшков – Трета комисия?

Г-н Димчо Киряков – Положително становище.

Г-н Мариян Драшков – Първа?

Г-н Никола Пеков – Подкрепяме.

Г-н Мариян Драшков – Желаещи да се изкажат?... Няма, преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№269

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на поземлен имот (ПИ) № 1283 в квартал 106 по кадастралния и регулационен план на село Тръстеник, община Иваново, обл. Русе, одобрен със Заповед № 1720/14.12.1966 г. на ОНС – Русе, изменен със Заповед № РД-09-848/11.12.2024 г. на кмета на Община Иваново, представляващ незастроен имот с площ 909 кв.м., при граници и съседи: на север: ПИ № 1282 – път, на изток: землищна граница, на юг: землищна граница, на запад: ПИ № 1030, предмет на Акт за частна общинска собственост (АЧОС) № 2897/23.01.2025 г., вписан в СВ-Русе под вх. рег. № 949/30.01.2025 г., акт № 171, том 2, дело № 395, ДВР 920.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **6 210,00 лв. (шест хиляди двеста и десет лева)** без ДДС, която се приема за начална цена при провеждане на публичния търг за продажба на имота.

**3.** О**пределя** вида на търга – с тайно наддаване по чл. 72 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Тръстеник, общ. Иваново, обл. Русе.

**5. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2025 г. – раздел III. Г. с имота по т. 1.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА:

Г-н Мариян Драшков – Докладна записка №95 относно Предложение за предоставяне на финансови средства на Сдружение „МИГ ЛИДЕР на територия Две Могили и Иваново“ за необходимостта от изработване на Стратегия за „Водено от общностите местно развитие“ (ВОМР), във връзка с кандидатстване по процедура BG06AFSP001-1.001 – „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“. Г-н Пеков?

Г-н Никола Пеков – Разгледахме докладната на комисиите, всички вземаха отношение, МИГ-овете са нещо което трябва да бъде подкрепено, за териториите на Две могили и Иваново е, така че предлагам решението да го гласуваме, както е предложено.

Г-н Мариян Драшков – Втора комисия?

Г-н Николай Градев - Положително становище.

Г-н Мариян Драшков – Трета?

Г-н Димчо Киряков – Положително становище.

Г-н Мариян Драшков – Желаещи да се изкажат?... Няма, поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№270

На основание чл. 21, ал. 1, т. 6 и т. 23, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), Общински съвет Иваново РЕШИ:

1. Общински съвет Иваново **дава съгласие** за съфинансиране от страна на Община Иваново изработването на Стратегия за ВОМР - СДРУЖЕНИЕ „МИГ ЛИДЕР на територия Две Могили и Иваново“ във връзка с кандидатстване по процедура BG06AFSP001-1.001, което да е в размер на **6 240 лв.**

2. Средствата да бъдат осигурени от бюджета на Община Иваново за текущата финансова година.

3. **Възлага** на Кмета на Община Иваново изпълнението на настоящото решение, както и да подпише всички необходими документи, свързани с поемането на задължението и изплащането на средствата.

ПО ПЕТА ТОЧКА:

Г-н Мариян Драшков – Докладна записка №96 относно Отчет за разходите на спортните клубове на територията на община Иваново, изразходвани през 2024 г.

КВОРУМ: 11

Г-н Мариян Драшков - Г-н Пеков?

Г-н Никола Пеков – Разгледахме докладната на комисиите, всички бяхме единодушни, че трябва да подкрепяме спортните клубове на територията на Общината, според възможностите на Общината да ги подкрепяме. Отчета е направен както трябва, предлагам да гласуваме така, както е предложено.

Г-н Мариян Драшков – Втора комисия?

Г-н Николай Градев – Втора комисия е с положително становище.

Г-н Мариян Драшков – Трета?

Г-н Димчо Киряков – Подкрепяме докладната.

Г-н Мариян Драшков – Желаещи да се изкажат?... Не виждам, поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№271

На основание чл. 21, ал. 1, т. 6 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация и в изпълнение на чл. 39 от Наредба № 24 за спортните обекти общинска собственост и за финансиране и подпомагане на физическата активност, физическото възпитание, спорта и спортно-туристическата дейност на територията на община Иваново, Общински съвет Иваново РЕШИ:

**Приема** Отчет за разходите на спортните клубове на територията на община Иваново, изразходвани през 2024 г.

КВОРУМ: 13

ПО ШЕСТА ТОЧКА:

Г-н Мариян Драшков – Докладна записка №97 относно Одобряване на Годишен доклад за наблюдение на изпълнението за 2024 г. на План за интегрирано развитие на Община Иваново 2021-2027 г. Г-н Пеков.

Г-н Никола Пеков – Разгледахме докладната на комисиите, доста е обширен периода 2021-2027 г., решението ни е да бъде гласувано така, както е предложено.

Г-н Мариян Драшков – Г-н Градев?

Г-н Николай Градев – Обемиста докладна с много неща и ако човек се зачете какво е изпълнено за тази година и какво се изпълнява, ще види че в тази малка община се случват доста неща, така че мнението на втора комисия е да бъде одобрен годишния доклад за наблюдение.

Г-н Мариян Драшков – Г-н Киряков?

Г-н Димчо Киряков – Въпреки неблагоприятните световни условия, имам предвид рекордната инфлация, работено и се работи по всички дейности за изпълнение на заложените приоритети, положително становище. Подкрепяме докладната.

Г-н Мариян Драшков – Желаещи да се изкажат?... Не виждам, който е съгласен, моля да гласува с вдигане на ръка.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№272

На основание чл. 21, ал. 1, т. 23 и ал. 2, вр. с чл. 27, ал. 3 от Закона за местното самоуправление и местната администрация и чл. 24, т. 4 от ЗРР, вр. с чл. 72, ал. 3 и ал. 4 от ППЗРР, Общински съвет Иваново РЕШИ:

**Одобрява** Годишен доклад за наблюдение на изпълнението на План за интегрирано развитие на Община Иваново 2021-2027 г. за 2024 г.

ПО СЕДМА ТОЧКА:

Г-н Мариян Драшков – Докладна записка №110 относно Одобряване на задание и разрешаване на изработване на подробен устройствен план /ПУП/ – план за застрояване /ПЗ/ за поземлен имот ПИ-95.203, местност “До стадиона”, по плана на новообразуваните имоти по § 4 на с. Кошов, общ. Иваново, обл. Русе. Г-н Градев?

Г-н Николай Градев – Докладната беше разгледана преди заседанието, има подадено заявление, окомплектована е, лицето желае да извърши определени дейности, които са свързани с одобрение по този начин, положително становище.

Г-н Мариян Драшков – Трета?

Г-н Димчо Киряков – Положително становище също.

Г-н Мариян Драшков – Първа?

Г-н Никола Пеков – Подкрепяме докладната.

Г-н Мариян Драшков – Желаещи да се изкажат?... Няма, който е съгласен моля да гласува с вдигане на ръка.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№273

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация, чл. 124а, ал. 1, във връзка със, чл.110, ал. 1, т. 3 и чл. 125, ал. 2 от Закона за устройство на територията и заявление с вх. № ОБА3-83/ 10.03.2025 г., Общински съвет Иваново **РЕШИ**:

1. **Одобрява** задание иразрешава изработване на подробен устройствен план /ПУП/ – план за застрояване /ПЗ/ за поземлен имот ПИ-95.203, местност “ До стадиона”, по плана на новообразуваните имоти по §4 на с. Кошов, общ. Иваново, обл. Русе .

2. **Възлага** на Кмета на Община Иваново след влизане в сила на решението на Общинския съвет да предприеме необходимите действия по изпълнението му.

ПО ОСМА ТОЧКА:

Г-н Мариян Драшков – Докладна записка №111 относно Предоставяне за безвъзмездно управление на ОУ ,,Христо Ботев“ – с. Щръклево, общ. Иваново имот - частна общинска собственост. Г-н Градев?

Г-н Николай Градев – Разгледахме докладната преди сесията, нещата са описани. Става въпрос за общински имот, който е бил собственост на закритото училище в с.Красен, редно бе да бъде предоставен на училището за ползване, това е един от начините, навременна, коректна докладна, положително становище.

Г-н Мариян Драшков – Трета комисия?

Г-н Димчо Киряков – Подкрепяме докладната.

Г-н Мариян Драшков – Първа комисия?

Г-н Никола Пеков – Подкрепяме докладната.

Г-н Мариян Драшков – Има ли желаещи да се изкажат?... Няма, поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№274

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, чл. 12, ал. 3 от Закона за общинската собственост, чл. 24, ал. 3 от Наредба № 10 за реда на придобиване, управление и разпореждане с имоти и вещи- общинска собственост и чл. 60, ал. 1 от Административнопроцесуалния кодекс (АПК), Общински съвет Иваново РЕШИ:

**1.** **Дава съгласие** да бъде предоставен за безвъзмездно управление на ОУ ,,Христо Ботев“ – с. Щръклево , общ. Иваново, обл. Русе, Поземлен имот с идентификатор **39520.37.18 (номер по предходен план 037018)** по КККР на с. Красен, общ. Иваново, обл. Русе, одобрени със Заповед № РД-18-762/30.10.2019 г. на Изпълнителен директор на АГКК, трайно предназначение на територията: Земеделска, Начин на трайно ползване – Зеленчукова градина, и площ 19207 кв. м., съгласно Скица № 15-423154-14.03.2025 год., а съгласно АЧОС 949/14.05.2014 год. с площ 19,203 дкасъгласно Скица № 15-423154-14.03.2025 год,, и НТП - Зеленчукова култура, съгласно АЧОС 949/14.05.2014 год., находящ се местност ,,Трънака“, категория на земята при неполивни условия 3 (трета).

**2.** Имотът да бъде предоставен за безвъзмездно управление на училището **за срок от 10 години**.

**3.** На основание чл. 60, ал. 1 от АПК, **допуска предварително изпълнение** на настоящето решение.

**4.** **Възлага** изпълнението на настоящото решение на кмета на община Иваново.

ПО ДЕВЕТА ТОЧКА:

Г-н Мариян Драшков – Докладна записка №116 относно Приемане на Наредба № 27 за изменение и допълнение на подзаконови нормативни актове, приети от Общински съвет – Иваново. В срока на публичното обсъждане предложения не са постъпили, ще разгледаме първоначалния проект. Г-н Пеков?

Г-н Никола Пеков – Разгледахме докладната на комисии, както вие казахте, срока е спазен, коментирахме го доста подробно на комисиите, имаше и изказвания, но мнението на първа комисия е решението да бъде гласувано, така както е предложено.

Г-н Мариян Драшков – Втора?

Г-н Димчо Киряков – Втора комисия е с положително становище, подкрепяме докладната.

Г-н Мариян Драшков – Трета?

Г-н Димчо Киряков – Болшинството са с положително становище.

Г-н Мариян Драшков – Желаещи да се изкажат?... Няма, поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | против |
| 6. | Ивайло \*\*\*\*\*\*\* Христов | въздържал се |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 11 гласа; “против” – 1 глас; “въздържали се” – 1 глас

Общинския съвет прие

Р Е Ш Е Н И Е

№275

На основание чл. 21, ал. 1, т. 7 и т. 23 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, Общински съвет Иваново РЕШИ:

**Приема** *Наредба № 27 за изменение и допълнение на подзаконови нормативни актове, приети от Общински съвет – Иваново* **съгласно Проект** на *Наредба № 27 за изменение и допълнение на подзаконови нормативни актове, приети от Общински съвет – Иваново* обявен на основание чл. 26, ал. 3 от ЗНА на сайта на Община Иваново на 07.02.2025 г.

ПО ДЕСЕТА ТОЧКА:

Г-н Мариян Драшков – Не са постъпили в писмен вид питания, сега тук има гости, предполагам че искате да зададете въпрос, заповядайте, първо се представете.

Г-н Росен Миленов – Добър ден, г-н Председател, господа общински съветници, г-н Кмет, Росен Миленов в качеството си на гражданин искам да поставя въпроса относно точността и тенденциозност по отношение на някои действия на общинската администрация. Всеизвестно е в публичното пространство, че местната власт е навсякъде, особено там където е по няколко мандата един и същ състава, проявява признаци на дирибейство, на бащиния и т.н. В тази връзка доста местни жители, които се страхуват, защото знаете в цяла България бизнеса е съсредоточен в малко хора, и се страхуват да говорят и за това искаме да повдигнем тези въпроси, те са обществено значими въпроси, касае се за действия на общинската администрация чрез нейните правомощия по отнемане на обекти, които са общинска собственост, но са отдадени с договор за търговска дейност, касае се за действия по отношение на общинската …

Г-н Георги Миланов – Може ли само да конкретизирате въпроса, защото така „касае се“, който е наясно да казва.

Г-н Росен Миленов – До мен е един от ощетените лица - г-н Цанев, който е извършвал на територията на Общината преди години, специално тук е дошъл, купил си е къща, взел е места, за да извършва търговска дейност, тоест да инвестира, да дава работна ръка.

Г-н Георги Миланов – Взел е места или е наел?

Г-н Росен Миленов – Наел.

Г-н Георги Миланов – Нека той да говори.

Г-н Росен Миленов – Да да, аз само исках да направя въведение, като в последствие въпреки договор, подписан с насрещна страна в лицето на Общината и т.н. са прекратени, по отношение на други места, същевременно жители решили с постройки да придобият някакъв автентичен вид, да ги оставят в автентичен вид, да запазят автентичността на цялото населено място, към тях е насочена заповед за разрушаване на обект, за премахване и т.н., има и други случаи…

Г-н Георги Миланов – Другите искаме, тези са ясни.

Г-н Росен Миленов – Другите хора ми казаха изрично, че не искат да им споменавам имената, за да не се стовари...

Г-н Георги Миланов – Споменете случаите, не имената.

Г-н Росен Миленов – Случаите са доста. Естеството е същото, аз говоря принципно, за да не засягаме тези хора, защото всички се знаят в населеното място, утре ще бъде насочена проверка на местната администрация, в лицето на МДТ, проверка и за лицензите на търговските обекти, това е ясно за цяла България, за това хората се притесняват по какъвто и да е начин да конкретизираме проблема, защото ще стане ясно за кой Ви говоря, кой е ощетения, веднага ще ви светне на Вас, това е ясно. За това ние искаме в тази връзка по ЗДОИ ще пуснем, за да видим прозрачността, как се изразходват публичните средства по обществени поръчки и за последните 4 години имотите, които са с предназначение общинска частна собственост към кои лица са отишли и дали по някакъв начин са свързани през тези години с лица, които са ги вземали, били ли са със статут на общински съветници.

Г-н Георги Миланов – Вие това ще си го направите писмено?

Г-н Росен Миленов – Да да ще го направим, по ЗДОИ, защото имаме сигнали.

Г-н Мариян Драшков – Искам да зададете конкретен въпрос, на който да може да Ви се отговори?

Г-н Росен Миленов – Конкретен въпрос аз поставих първо по отношение на търговската дейност на г-н Цанев.

Г-н Мариян Драшков – Заповядайте г-н Цанев и кажете за какво става въпрос?

Г-н Цветелин Цанев – Имахме договорни отношения с Община Иваново и преди повече от една година получихме писмо, с което прекратяват еднократно, едностранно договора за обект на Ивановски скални църкви, снек-бар без никаква причина и от там почнахме някакви помежду си, идвал съм, входирал съм писма, предложения, да стигнем до някакъв консенсус. Първо не ми беше казана причината защо се е стигнало до там, второ искахме да стигнем до някакъв консенсус, така и не стигнахме, имам го всичко документирано. Трето, започнаха съдебни дела срещу мен, моята фирма, в случая като физическо лице и някакъв тормоз, който не спира. Друго което е, имаме кафе-бар, всички го знаете и пак е построен от нас, преместваем обект на Ваша територия, искахме да го закупим или Вие да закупите, за да стане Ваша собственост или моя, за да мога аз да боравя с него или Вие, нищо, така беше отказано. Запорира го Общината за бъдещо дело, което някакси не го имам за нормално това нещо, запорираха ми сметката. Ние бяхме закупили бензиностанцията в селото, която е единствена в района, изведнъж от януари Общината и други техни хора спряха да зареждат, не смятам че сме Ви притеснили с качество и т.н. И това спря, затворихме бензиностанцията и въпросът ми е: аз съм дошъл в това село да живея, и съм израснал, всички хора ме познават, искал съм да инвестирам и вместо… и не съм само аз, много хора ги е страх да застанат пред Вас и да са на камера, мен не ме е страх, защото аз съм си плащал данъците и съм честен и почтен човек и питам защо, какво аз съм направил толкова на Община Иваново и на хората, които са в залата, че се стига до там да ме викат всеки ден в полицията. Имам дело по чл.323 за самоуправство, имам две дела заведени за едно и също нещо като физическо и като юридическо лице. Аз реално имам договор с Общината като юридическо лице, аз съм управител на тази фирма. Наложена ми е, не ми беше прочетено обвинението, за което моя адвокат има възражение, но ми е наложена мярка подписка, без да имам обвинение, отказаха да ми го прочетат. Искаха да ми снемат биометрични данни, г-н Иван Ангелов, разследващ полицай от РПУ – Две могили без разрешение от съда и без никакво основание, отказахме, викнаха ме втори път. Защо? Аз престъпник ли съм, къв съм? Делото е чисто икономическо, гражданско дело от частно правен характер и няма нищо общо свързано като физическо лице, това за мен е тормоз. Аз ходя на работа и постоянно всяка седмица ходех в полицията, и си пускам отпуски и едва ли не, какво да обясня на хората, какъв съм аз в тоя свят… Един човек, който е дошъл да инвестира в селото, наел съм два имота построил съм още един, бях си купил къща, имах заети лица между 10 и 15 човека, плащал съм си данъци, всичко съм си плащал на тая държава, никой не съм лишил. Не съм кандидатствал европроект, по нито една субсидия, всеки един лев който съм инвестирал е изкаран от мен или и взет от банката с кредит. От година и половина фирмата ми няма дейност, имам две ревизии, пълни данъчни ревизии, оня ден при счетоводителката отидох, един багажник и пак нищо не са й казали. Постоянно съм тормозен от някакви органи и държавни институции, което не мога да го проумея защо.

Г-н Мариян Драшков – Ние на държавните институции няма как да им въздействаме. Добре, въпроса Ви е свързан с тези проверки?

Г-н Росен Миленов – Идеята е да се даде прозрачност, нали за това е общински съвет, за това е Община, в услуга на обществото, за това искаме да дадем прозрачност на актовете, които са рожба на общинската администрация, било то в лицето на общинския съвет, споменах за решенията, които са по отношение на имотите частна общинска собственост, ние сме се подготвили за последните пет години. Въпроса е за прозрачността на Общината, така и по отношение изразходването и стопанисването общинска собственост и общински средства. По същия начин и по отношение на гражданите, в смисъл, актовете на Общината дали са изцяло на принципна и законова основа или има някаква тенденциозност в тях. С оглед на това, че не са от същата политическа сила, която представлявате или някакъв личен мотив и т.н. Това е идеята.

Г-н Мариян Драшков – Може да отговорите.

Г-н Георги Миланов – Аз се радвам, че ми давате право да отговоря, след дългото време писане в интернет против Общината, лично против мен и против други служители в Общината, и се радвам че решихте да е в този ден, на заседание на общинския съвет, то е онлайн заседанието между другото, всеки може да го гледа в момента, така че

Г-н Росен Миленов – Имаме право на питания.

Г-н Георги Миланов – Не съм казал, че нямате право на питания. За държавните органи, тези които повдигат обвинения, които правят ревизии, данъчни, не мога да отговарям, но мога да отговоря едно – знам начина и формата на започване на дейността между Община Иваново и между г-н Цанев. Много е дълга историята, мога да Ви запозная, мога да Ви извадя и всички документи сега във Ваше присъствие, не се притеснявам. На г-н Цанев първо искам да му препоръчам едно нещо: В живота човек първо трябва да търси личните си грешки, да види къде той е сбъркал и тогава да тръгне да атакува някого. Г-н Цанев няма да му задавам въпроси, защото най-вероятно няма да може да ми отговори, свързани с отношението на Общината към неговия бизнес, създаването на неговия бизнес на територията на Общината, не работенето в продължение на 5-6 години на нито едно от заведенията… дейността по договорните отношения е свързана с определена дейност, не може да ползваш заведението за къща за живеене. Това са хиляди хора, които го знаят това нещо и аз за това го говоря. Г-н Цанев е наясно, че бе кандидат за общински съветник от политическа партия ГЕРБ в мандата 19-23 г. Г-н Цанев много добри отношения винаги е получавал от колегите от ТСУ, знае какви компромиси са му правени за това заведение тук, дори и в момента се правят компромиси със заведението му, защото го отдава неправомерно. Това което е казал на хората, че ще го отдава, а ще си плаща наема е незаконосъобразно, отстъпеното право не е на хората, то е на него. Другото – за заведението долу в нашите дългогодишни разговори „Кога ще отвориш, на нас ни трябва заведение, хората постоянно питат“ отговора бе „Оф, сега нямам възможност, нямам сервитьори, нямам това.“ Разговорите са били ежемесечни, ежегодишни за това кога ще отвори. И той го знае много добре. В последствие го извикахме и му казахме: „Даваме ти срок, нас ни интересува да работиш…“ Г-н Цанев, нещо в тези думи лъжа ли?

Г-н Цветелин Цанев – Повечето неща са истина.

Г-н Росен Миленов - Аз виждам двоен аршин, когато е от партията.

Г-н Георги Миланов – Няма партия, той бе кандидат за общински съветник, няма партия. Говоря, че не работи заведението, което е отдадено за заведение. Той иска да си плаща и да работи, а същевременно хората от Иваново нас ни питат какво се случва, заведението няма ли да работи… Хората питат и той много добре знае, и него са го питали. След това говорихме и казахме: „Г-н Цанев, даваме ти един срок, кажи ти колко време ти трябва, да започне да работи барчето долу“… ни вопъл ни стон. След това пристъпихме към

Г-н Росен Миленов – Там има подобрения.

Г-н Мариян Драшков – Стана говорилня, нека се изкаже първо той, после и Вие.

Г-н Георги Миланов – Там има подобрения, в договорните отношения които са били, той се е съгласил при подписването на договора, можем да Ви го предоставим, всичко което е извършено като подобрения, включително и Общината е помагала за подобренията и за много неща е помагала Общината, в последствие остават в полза на Общината, това е по договорни отношения, но г-н Цанев, независимо от нашите разговори, които водим да не предприема никакви действия...

Г-н Росен Миленов – Да го приведе в някакви условия, които са нормални.

Г-н Георги Миланов – Има договорни отношения. Това си е Ваше тълкувание. Предоставяме Ви, снимайте го, качете го където трябва. Той независимо от нашите апели „Г-н Цанев, не предприемайте никакви действия, защото договорните отношения са такива и такива“, предприе действие, за което тепърва полиция ли, прокуратурата ли не знам, му повдига обвинение за самоуправство. Хора от Иваново дойдоха и казаха „Ти ходил ли си долу да видиш за какво става въпрос? За какво нещо става въпрос“… Слязохме, направихме си определената процедура, която е като добър стопанин, защото в утрешния ден можеше някой да атакува мене, че отношенията ми с г-н Цанев са лични и аз примерно не съм предприел действия Предприехме необходимите действия, които са свързани със съответните органи и от там нататък се стигна до това нещо.

Заседанието продължи в редица разговори между граждани и служители в общинска администрация, без спазване на Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), Председателят на Общински съвет – Иваново прекъсна заседанието.

12,10 ч.

КВОРУМ: 10

Г-н Мариян Драшков – Други текущи въпроси и питания има ли? … Не виждам. Следващото заседание на Общински съвет – Иваново ще бъде на 17.04.2025 г. (четвъртък) от 11,00 ч., заседание на постоянните комисии на 10.04.2025 г. (четвъртък) от 9,00 ч.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 18 (осемнадесет) листа и 126 (сто двадесет и шест) листа, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*